สวัสดีค่ะหนูโดนต่อต่อยที่หัวเมื่อวานตอนสายๆ แล้วไปอนามัยมาเขาให้ยาแก้แพ้มากิน แต่ตอนบ่ายๆหน้าหนูก็บวมทั้งหน้าเลยอ่ะค่ะ พอเช้าก็ยังม่หายเลย หนูอยากทราบว่าจะทำยังไงไห้หายได้อ่ะค้ะ
สวัสดีค่ะ เมื่อโดนแตนต่อย ก็จะทำให้เกิดอาการ เช่น ปวด บวม แดง คัน แสบร้อน ซึ่งอาจเป็นอยู่นานหลายชั่วโมง แต่ถ้าเป็นมาก ก็จะมีอาการบวมมาก และจะเป็นอยู่ได้นานหลายวัน อย่างไรก็ตาม หากอาการบวมเป็นมาก จนเกิดการบวมทั้งหน้า หรือมีผื่นขึ้นตามผิวหนัง มีปวดท้อง ท้องเสีย คลื่นไส้ อาเจียน แน่นหน้าอก หายใจลำบาก แสดงว่าอาจเกิดอาการแพ้แบบรุนแรงขึ้นได้ แนะนำให้รีบไปพบแพทย์ที่โรงพยาบาลโดยเร็วค่ะ หรือหากหลังจากนั้นไปหลายวัน หากเกิดมีไข้ ปวดหัว ปวดตามข้อ ต่อมน้ำเหลืองโต มีจ้ำเลือดตามตัว แสดงว่าเกิดปฏิกิริยาแบบล่าช้า (delayed reaction) ควรไปพบแพทย์เพื่อรักษาเช่นกันทั้งนี้ หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะ